பாஜக ஆளும் ராஜஸ்தான் மாநிலத்தில் சட்டம் ஒழுங்கு மிகவும் சீர்கெட்டுள்ளது என்பதற்கு உதாரணமாக நமது ஆய்வாளர் பெரிய பாண்டியின் வீரமரணம் அமைந்துள்ளது. பசு குண்டர்களால் பெஹ்லு கான் என்ற பால் பண்ணை உரிமையாளர் தொடங்கி கடந்து வாரம் லவ் ஜிஹாத் என்ற பெயரில் அப்ராசாலுல் கான் என்ற 47 வயது கூலித் தொழிலாளி வரை தொடரந்து வன்முறை கும்பல்களால் ராஜஸ்தான் மாநிலத்தில் பலர் கொல்லப்பட்டுள்ளனர். அதன் உச்சபட்சமாக தனது கடமையை நிறைவேற்றிய ஆய்வாளர் பெரிய பாண்டி கொல்லப்பட்டுள்ளார்.. கடந்த ஜீன் மாதம் ராஜஸ்தான் மாநிலத்தில் உள்ள ஜெய்சல்மர் மாவட்டத்திலிருந்து 50 பசு, காளை மற்றும் கன்று குட்டிகளை வாங்கி 5 சுமை ஊர்ந்துகளில் உரிய ஆவணங்களுடன் தமிழகம் நோக்கி வந்துக் கொண்டிருந்த போது அவர்களது ஊர்தியை தீ வைத்துக் கொளுத்த வன்முறை கும்பல் முயன்றது. இதில் தமிழக கால்நடை துறையைச் சேர்ந்த கால்நடை மருத்துவர் என். அரவிந்த்ராஜ் மற்றும் அவரது உதவியாளர்கள் பாலமுருகன் மற்றும் கருப்பைய்யா ஆகியோர் மிக கடுமையாக தாக்கப்பட்டு காயமடைந்தனர் என்பதும் குறிப்பிடத்தக்கது.. தற்போது தமிழக ஆய்வாளர் பெரிய பாண்டி சுட்டுக் கொல்லப்படும் அளவிற்கு சட்டம் ஒழுங்கை படு மோசமாக நிர்வாகிக்கும் ராஜஸ்தான் மாநிலத்தை ஆளும் பாஜக அரசையும் மனிதநேய மக்கள் கட்சி வன்மையாக கண்டிக்கிறது. வீரமரணமடைந்த ஆய்வாளர் பெரிய பாண்டி மற்றும் காயமடைந்துள்ள ஆய்வாளர் முனிசேகர் குடும்பத்தினருக்கு ராஜஸ்தான் மாநில அரசும் உரிய இழப்பீடு வழங்க வேண்டுமென கோருகிறேன்.